text:
Sît par scrivi di scuele furlane, par publicâ materiâi e vie indenant. Viodarìn ce che al ven fûr lavorant.
venerdì 28 novembre 2008
Signoraggio
venerdì 21 novembre 2008
Don Milani
Jo o soi stade usgnot e mi è plasût pensâ a cheste scuele che e je stade un model pe nestre scuele elementâr di cumò, li che si lavorave intai agns 60 par mapis concetuâls, ricercje-azion, aprendiment cooperatîf tignint cont dai interès dai fruts.
Une scuele cun plui figuris (Don Milani al clamave i gjenitôrs a contâ lis lôr esperiencis), une scuele li che si leieve il gjornâl e si fasevin i libris, al jere picjât il crocifis e Gandhi, si verificave la capacitât di lei, capî e comentâ l'articul di font di un gjornâl...
martedì 18 novembre 2008
Us segnali
"Mostra fotografica e documentaria
1918 - L'orribile anno della vittoria."
Villa Manin di Passariano, 27 settembre - 30 novembre
ma cjalait il sît dal comun di Codroip parcè che al à tantis iniziativis.
domande informazions ancje a informagiovani@comune.
cheste setemane: Password per l'Europa vinars 28 a 3 e a 6 doi incuintris par zovins, gjenitôrs e students...
Acents
O ben, il problem al è discrosât par me e ancje pe Ninine e duncje graziononis a ducj pal jutori.
Al è biel vê amîs di rêt!
lunedì 17 novembre 2008
HELP ACENTS
Il problem lu ai cun Open Office li che o fâs Alt + il numar su la tastiere, ma la letare si sposte ( i cul ^ si sposte di un puest a çampe; e cul ^ si sposte di un puest a drete o adiriture al va inte rie sot! Dute une danze!...).
Il problem lu ai soredut in rêt: pueste eletroniche, blogs e s^it.
Chi il metodo di Word, nol funzione.
Alt + la cumbinazion sul tastierin dai numars al funzione pe â, pe ê e pe û. Invecite Alt + 140 par i cul ^ , e Alt + 147 pal o cul ^, mi siere la pagjine!!!!
Cussì par scrivi decent mi tocje bati suntune pagjine di Word e dopo copiâ e incolâ. Une roture!
Insome, come che a vês cap^it, no ai disberdeât la cuistion!
Chel che mi domandi: PARCE' LA TASTIERE NO SI COMPUARTIE SIMPRI INTE STESSE MANIERE?
sabato 15 novembre 2008
Software libar
Di lei l'articul sul software libar dai Nuovi Abitanti. A scuele o vin Edubuntu (Linux) come sisteme operat^if (Judaitmi a risolvi chest probleme dai acents, che no pues plui!), e o doprìn il pachet OpenOffice. L'idee e je stade dal Dirigjent Donada e di Jannis. Int che e je indenant cu lis ideis su lis tecnologjiis...
Par me, intal laboratori cun 15 machinis e 400 fruts che a metin lis mans intune setemane, dut al funzione benon. Tant plui ben di cuant che o vevi Windows cui soi problems di virus e di ingjornaments. Cumò tu scjariis ogni tant l'ingjornament de r^et, cence stâ tant a mateâ.
Si scjariin z^ucs didatics de r^et cence nissune dificoltât e a gratis. Par elaborâ imagjinis si dopre Gimp e Tux Paint par disegnâ (e al è di sig^ur mi^or di Paint).
Da rest si lavore in r^et.
Cul tecnic o stoi cirint di meti sù Firefox par furlan, ma li al è cualchi problemut. I vul timp...
giovedì 13 novembre 2008
Muiniis rapidis
"La gente più povera, che è la maggioranza, patisce la fame cronica. Questi nostri amici non si tolgono mai la fame nel solo pasto di polenta e un po’ di fagioli, o un po' di ossa di carne o anche solo con un po' di olio come condimento. E non solo ora nella siccità ma fan la fame l'intero anno."
domenica 9 novembre 2008
Cor
Parcè che o coli simpri! E cence fâmi mâl!
sabato 8 novembre 2008
Poesie par furlan
Finalmentri o ai rivât a meti in circul un percors su la poesie che o fâs ogni tant a scuele.
In Americhe
Formare tutti i nostri bambini all’economia del 21° Secolo
- Fare dell’istruzione matematica e scientifica una priorità nazionale: Obama e Biden assumeranno insegnanti tra i laureati in matematica e scienze e appoggeranno gli sforzi per perfezionare la loro formazione con professionisti sul campo. Lavoreranno anche per garantire che tutti i bambini abbiano accesso a un valido piano di studi scientifico in tutti i livelli scolastici.
- Migliorare e rendere prioritarie le valutazioni scientifiche: le valutazioni scientifiche devono essere più che esami. Devono misurare le più avanzate capacità intellettive degli studenti, comprese deduzione, logica, analisi di dati, interpretazione, capacità di formulare domande e comunicazione. Barack Obama e Joe Biden lavoreranno con i governatori e gli educatori per assicurarsi che le valutazioni di Stato misurino queste capacità.
- Proporre soluzioni alla crisi degli emarginati: Obama e Biden proporranno soluzioni alla crisi degli emarginati approvando una legislazione che fornisca fondi ai distretti scolastici affinché investano in strategie di intervento nelle scuole medie – strategie quali piani accademici personalizzati, gruppi di insegnamento, coinvolgimento dei genitori, insegnamenti intensivi di lettura e matematica e tempo prolungato.
- e ancje
- Investire nella ricerca universitaria: Barack Obama e Joe Biden sostengono fermamente l’espansione delle iniziative di ricerca nei college e nelle università americane. Gli Stati Uniti hanno di fronte a loro una sfida nel sostenere i ricercatori più giovani. Obama e Biden procureranno nuove borse di studio per la ricerca ai più ragguardevoli giovani ricercatori della nazione.
Jo e me
Al è bielon xò pensâ che chel che a pensin chei altris di me, no lu pensin verementri di me, ma di une idee che si son fats di me. Ma jo o soi altri.
E duncje ce impuartance aie che une persone e pensi ben o mâl, che e disi ben o mâl di culchidun altri? Tant chel che e pense di chel altri a son ideis su lis ideis che al à di chel altri. E no je la realtât.
Pensant cussì si divente libars di jessi chel che si è. Tant un altri nol capirà mai!
Mi pâr di jessi stade clare intal spiegâ, no? eh!eh!
venerdì 7 novembre 2008
La Bobe
La Bobe dopo jessi stade dal vetrinari dute la gnot e je tornade sane come un pes. O soi tant contente ancje se chest scherç nus à costât 303 euros!!!!! E pensâ che e je tante int che e patìs la fam...
giovedì 6 novembre 2008
Par furlan
O no son
o a son ben taponadis!
Consulte ancje il GOLD
A Spilimberc
Piccolo dizionario illustrato in tre lingue: italiano, carnico, timavese , però al è dome un toc.
La Eneide di Virgjili
Il Diari
lenghe furlane
a Tresesin scuele medie (ob. par furlan, culture par talian)
Scuelis di Sedean
il Tartagallo al varès di jessi un progjet tra plui scuelis... bo
Fruts biel titul par furlan, ma dentri...
Simpatic, propit simpatic
il Berlusc. Al fâs batudonis che a fasin ridi dut il mont. A part l'Italie serie. E nol è che e mancji la voie di ridi!
E je ancje vere che o sin deventâts ducj merecans intal z^ir di cualchi ore.
Sì, jo sì.
O soi disponibile a dai cualchi pussibilitât a che^ Americhe chi. Dopo magari ancje Obama al fasarà ce che al pues, ma mi plâs. E o soi contentone che al sedi neri e no "abbronzato".
Ce robonis!
INVELENADE
Cheste e je une petizion cuintri i arlevaments di bestiis par fâ pelicis. A esistin ancje i capots e lis gjachis!
mercoledì 5 novembre 2008
Cartografie
OBAMA
Jessint ancjemò malade, o ai pod^ut partecipâ ae contentece merecane e dal mont pe elezion di Obama. Almancul lui al fevele di aumentâ la spese publiche pe scuele!
Chest om mi samee un puint tra Americhe e Afriche, tra cristians e musulmans, tra blancs e neris, tra puars e siors. O speri che al resti avonde par fâ dal ben.
Cheste imagjin mi è plasude, parcè che al samee che al prei e, cun chel casin che al è, al fasarès ben a preâ (no mi cambiarès cun lui, ma nancje...!)!
domenica 2 novembre 2008
2 di Novembar
Nol è cussì facil.
O disarès che al è dificil.
Cussì tant dificil che dut al finìs intun moment e dopo no si sa nancje dulà che si àn poiâts i ocjâi.
E la muart e fâs pôre. Baste meti intal sac ancje chê, par no vê pôre.
Ma chê prime o dopo e ven fûr e se no si è preparâts o crôt che e sedi dure!
Forsi e baste (!) dâi un significât ancje ae muart, planc planc, tignint denant dai voi la pussibilitât che e rivi di un moment a chel altri e clamâle “sûr” come Sant Francesc…
Dut câs, se e ves di capitâmi di murî (che nol è dit!), fasêt fieste e metêtsi vistîts di ducj i colôrs e cjantait cjançons legris e mangjait e bevêt parcè che, il prime no sai, ma il dopo al sarà une fieste e us invidi (restait chi, però, che al è ben fâ une fieste a la volte!)
sabato 1 novembre 2008
Maestre d'Italia
Bisugne che o disi che il rapuart di 3 mestris su 2 classis e je une robe finide bielzà di cualchi an. Almancul chi di noaltris. Cumò si fevele di 4 su 3 cu la mestre prevalente.
O ripuarti un tocut sui agns 80:
"Negli anni ’80 ci sarà pure stata la pressione dell’occupazione dei maestri (ma va ricordato che in quegli anni il rapporto medio di alunni per classe (fuori controllo) si elevò da 14 a 18 e che si realizzò un consistente aumento del tempo-scuola e dei servizi erogati alle famiglie. Ma a noi piace ricordare piuttosto le suggestioni del dibattito culturale di allora, le passioni suscitate dai programmi didattici (con impegnativi piani obbligatori di formazione in servizio), la ri-scoperta delle discipline e di una buona didattica nell’organizzare lo sviluppo progressivo della conoscenza.
Ce bielis robis! cumò no coventin. L'impuartant al è che la int e disi di sì. Par disi di sì baste menâ il cjâf sù e jù. No covente culture.
Inte scuele elementâr...
...che primarie o fâs fature a clamâle, si insegne:
talian (6 oris)
matematiche (4 oris)
storie
gjegrafie
siencis
tecnologjie
tecnologjie de informazion e de comunicazion (cul computer)
inglês
musiche
gjinastiche
disen
religjon
furlan
e ancje
"star bene insieme" (no àn inventât cumò la educazion civiche, che si è simpri fate!)
educazion stradâl
cun mieze ore di ricreazion a matine, une ore tra mense e ricreazion. Par un totâl di trente oris. Noaltris o fasìn 33 oris su 5 zornadis. Sabide, cjase.
Chi in bande: il nestri zovin furlan che al salte!


c: text/html

text:
Stâts gjenerâi
des lenghis minoritariis
Miercus il 23 di Fevrâr 2011
Udin
DÔS PROPUESTIS
(SECONDE PUNTADE)
------------
Lis Propuestis dal
COMITÂT PE AUTONOMIE E
IL RILANÇ DAL FRIÛL
Il timp a disposizion al è masse ristret par podê elaborâ rasonaments di merit e par chest o clarìs dome cualchi pont a non dal Comitât pe Autonomie e il rilanç dal Friûl.
1) che vegni pûr cheste iniziative baste che il "scoltâ" no "svapori" tal timp, e che no si pandi dibant, e ancje parcè che la Regjon e cjapi pardabon cussience, cui fats e no dome cu lis declarazions, che la coesistence positive di ben trê minorancis linguistichis, a mutivin par une buine part il so jessi vuê Regjon speciâl.
2) In 10 agns di vite de leç regjonâl 482, rivade daspò 50 agns di bataiis, i finanziaments che i spietìn a son planc a planc diminuîts, a son aromai ridusûts a une entitât tâl che nus puarte a pensâ cuasi cuasi a une cjolte in zîr des minorancis linguistichis.
3) Lis trasmissions RAI puartadis indenant par pôcs minûts in lenghe furlane in vie sperimentâl, graciis ai fonts regjonâi, a son fermadis e no par demerit o par inutilitât des stessis. A son agns che o disin che il furlan al à di jentrâ tai contrats di servizis Ministeri-RAI dongje al sloven. Plui voltis la Comission parlamentâr di Vigjilance e à dât opinion favorevul, ma dibant. Une altre volte il Consei di Aministrazion de RAI e à aprovât il contrat di servizi cence il furlan, in barbe ae leç 482 e ae volontât dal Parlament, ce fasarâe la Regjon? E restarà a cjalâ o afrontarâ il problem insieme a chei de emitentis locâls privadis che a curin lis trasmissions in furlan?
Al è un servizi public che al va garantît.
4) Oltri che valorizâ la lenghe, al covente valorizâ ancje la storie, la culture di un popul.
5 ) Cuant che la Cort Costituzionâl e à sentenziât, confermant l'implant, su la, leç regjonâl 29 dal 2007, e à dât un sugjeriment impuartant: dilatâ lis competencis de Regjon cun gnovis normis di atuazion dal Statût de Autonomie. Il riferiment al è tal articul 3 di chest ultin. Il nestri Comitât cul President de Provincie di Udin, cul Sindic di Udin, la Retore de Universitât di Udin, la Glesie si son incuintrâts cu la Delegazion Regjonâl de Comission Paritetiche e cul so President. E je stade esaminade une ipotesi di norme che e je stade judicade fatibil. Parcè dut tasiâl?
6) La Regjon a no po ignorâ che e à une sô leç (la 29) pal insegnament dal furlan tes scuelis.E à di aplicâle prime che il grup cidin, che e je la stragrande maiorance dai gjenitôrs dai students, e decît di no jessi plui cidine. Bisugne concludi daurman cui adempiments aplicatîfs che a son une vore in ritart, scoltant e tignint cont des opinions dai esperts consultâts.
No si à simpri di cirì un rimpin par no fâ nuie.
7 ) La Regjon e à di vê une fuarte iniziative politiche, (ma par fâ chest e à di crodii) viers il Stât e ancje viers se stesse.
La cuestion " fonts " e " bêçs " no je dome statâl, e je ancje regjonâl e la regjon no po dismenteâlu.
Il puartevôs dal Comitât pe
Autonomie e il rilanç dal Friûl
Bepi Agostinis
--------------------
LIS PROPUESTIS DAL
Comitât 482
Aromai a son cuasi dîs agns che il Comitât – Odbor – Komitaat – Comitato 482 al è impegnât intal difindi i dirits linguistics des comunitâts dal Friûl. Chest impegn nus à permetût di viodi di dongje i svilups des politichis di promozion linguistiche metudis in vore sei a nivel regjonâl, sei a nivel statâl. Al è duncje su la fonde di cheste esperience che o profitìn dai Stâts Gjenerâi des lenghis minoritariis imbastîts de Aministrazion regjonâl par fâ indenant des propuestis concretis su la politiche linguistiche pal furlan.
1) La Regjon e à a disposizion une gnove leç par promovi la lenghe furlane – la L.R. 29/07 – ma no le dopre. Se e je vere che si pues simpri fâ di miôr, chel istès si trate di un imprest pardabon impuartant nassût di un moment di confront e di dibatiment significatîf. Par chest o crodìn che meti in vore cheste leç al sarès un pas indenant impuartant pe promozion dal furlan. Par chel che o savìn, la leç no je stade inmò metude in at par vie che, dopo trê agns che e je stade fate buine, i regolaments atuatîfs no son stâts ancjemò aprovâts. La aprovazion di chescj regolaments e la aplicazion de leç 29/07 nus somee duncje une prioritât.
1) La Regjon e à a disposizion une gnove leç par promovi la lenghe furlane – la L.R. 29/07 – ma no le dopre. Se e je vere che si pues simpri fâ di miôr, chel istès si trate di un imprest pardabon impuartant nassût di un moment di confront e di dibatiment significatîf. Par chest o crodìn che meti in vore cheste leç al sarès un pas indenant impuartant pe promozion dal furlan. Par chel che o savìn, la leç no je stade inmò metude in at par vie che, dopo trê agns che e je stade fate buine, i regolaments atuatîfs no son stâts ancjemò aprovâts. La aprovazion di chescj regolaments e la aplicazion de leç 29/07 nus somee duncje une prioritât.
2) Par meti in vore lis leçs di tutele e di promozion linguistiche e par controlâ che si lu fasi pal miôr a coventin ancje struments operatîfs adats. E je sante scugne alore superâ la situazion di precarietât che e à segnât intai ultins agns i organisims che a son clamâts a chescj compits, a tacâ de Agjenzie Regjonâl pe Lenghe Furlane e dal Servizi regjonâl che al viôt des identitâts linguistichis. No si pues po fâ di mancul di un coordenament continuatîf tra i doi Assessorâts regjonâi che si dividin lis competencis di chest setôr ancje parcè che la politiche linguistiche a pro dal furlan, ancje se declinade in mûts e contescj diferents, no pues che jessi unitarie.
3) La politiche linguistiche si svilupe su plui cjamps, chei di fonde a son trê, ven a dî: scuele, media e aministrazion publiche. Se no si metin risorsis suficientis in ducj e trê i setôrs si cjatisi cuntune politiche linguistiche çuete. Intai ultins doi agns lis risorsis regjonâls pai mieçs di comunicazion che a lavorin di plui par promovi la lenghe furlane – o sei lis emitentis radiotelevisivis privadis – a son stadis azeradis. Si à duncje di comedâ daurman cheste situazion prime di causâ dams definitîfs al panorame, za debul, dai mieçs di comunicazion par furlan. Par chel che al rivuarde lis ultimis gnovis sul contrat di servizi jenfri Rai e Guvier talian, si cjatìn al tierç contrat di file (ven a dî nûf agns e passe) di violazion de leç 482/99: une situazion scandalose.
4) Par che lis ativitâts par promovi il furlan puartadis indenant sei dai sogjets privâts che di chei publics a funzionin al miôr e covente continuitât e e je bisugne che i timps burocratics par assegnâ e dâ fûr i finanziaments regjonâi a sedin sigûrs e il plui pussibil centrâts sul imprin dal an. Cun di plui, massime tai moments là che lis risorsis a son di mancul, al è impuartant poiâ soredut chei sogjets che a svilupin une funzion strategjiche pe lenghe e a son in stât di garantî criteris di cualitât e di continuitât dal servizi ufiert.
5) Un altri element une vore impuartant al è chel di garantî la stabilitât di chei elements che a son la fonde par cualsisei politiche linguistiche, a tacâ de grafie uficiâl e de presince di une varietât standard (che e compagni lis varietâts locâls). Ogni pas indaûr su chescj aspiets al volarès dî strassâ agns di lavôr e dutis lis risorsis che a son stadis dopradis fin cumò pe normalizazion linguistiche.
Il puartevôs dal Comitât 482
Carli Pup

robotstxt: allowed

filter: keep


text:
LA SCUVIERTE DI PRE TONI BELINE
Propit in chest periodo, jodint un viaç a VTC une das intervistes di Celestino Vezzi (di Çurçuvint) fate a pre Toni Beline (nome pa television cjargnele), Marino al ven fulminât da bardele e da savietât di chest preidi dut particolâr che encje lui, dal rest, al veve conossjiût in seminari ma che al veve pierdût di viste par tant timp.
D'in chê dì Marino al tache a lei i prins libris di chest preidi, al va a cjatâlu, a i telefone, a lu invide a mangjâ a cjase sô (e la biade Marie, simpri indafarade in cusine, a fâs la sô biele figure cun mangjâs di otime cualitât). Insome par fâle curte, al devente intim di pre Toni, cul cuâl al imbasdis un rapuart costant intal timp: intervistes, files, rasonaments, domandes, e dut in registrazione VHS. Ogni moment, ogni lûc ai son bogns par meti su une cjacarade cun chest preidi dal savôr dibot luteran: di sabide, di domenie, di sere, tal cortîl, tal parco di Trep, in cjase, suntune bancje...
Savint però che pre Toni a nol veve mai dât intervistes a dinissun che a nol foss un cjargnel di VTC (nè a gjiornâi nè tantmancul a televisions regjionâls), Marino al fâs di dut par convinci pre Toni a jessji dal so isolament linguistic e culturâl e a lu convinç a fâ passâ las sôs intervistes di Trep encje su Telefriuli di Udin.
Pre Toni finalmenti al acete e cussì, in breif, dut il Friûl al po finalmenti conossji chest preidi tant gjeniâl e tant gjenuin. Plui di une volte e di dôs chestes cjacarades tra i doi, as vegnin trasmetudes da TF e tante int a tache a telefonâ seti al preidi che a Marino.
Une roube a è di clarî subit: encje se pre Toni al scriveve su la Vite Catoliche ogni setemane, encje se al veve bielzà publicât un slac di libris, al è stât propit Marino midiant Telefriuli a tirâ fûr pre Toni da sô tane e a portâlu in dutes las cjases furlanes e cjargneles, fasint cussì une operazion culturâl e sociâl di grant merit e di grant valôr.
Cence chest passaç televisîf (prime a Trep e dopo a Udin), pre Toni al sares simpri restât cunfinât inta ristrete clape da "Gleisie Furlane" o da "Vite Catoliche", cence podei mai jessi cerçât (e preseât) da grande masse da int: dal popul furlan, pal cuâl lui al veve adiriture tradot la Bibie interie.


text:
sabato 19 luglio 2008
Biologic e Biodinamic: le stese cuestion?
Simpri plui dal spes si sent fevelà di biologic e biodinamic cuasi fossin doi aspiets da stese medae.
Invezit, si trate di robis difarentis.
L'agriculture biologiche no utilize robe chimiche, si usin concims naturai e l'impat ambiental el è minim. L'agriculture biodinamiche à come obietif chel di cressi le fertilitat da tiare e le cualitat dai alimens, doprand humus (cun cornosilice e cornoletame), rotazion da culturis e lavors che tegni cont dal calendari lunar. Impat ambiental zero. Un dai sostenidors di chiste teorie l'è in Friul Josko Gravner (http://www.gravner.it).
Une ricerche di ecuilibri cun le Nature..
Pubblicato da spirt di vin a 17:45 4 commenti:
venerdì 18 luglio 2008
Puar frico!!!
La ricete dal frico compar pa prime volte a l'inizi dal 400. Nas da l'usance di lassà su lis boris dal fogolar, prime di là tai cjamps, crostis vanzadis di formadi par vè une specie di fritule. Si pues preparà ancje cun patatis, miluc o atris verduris (cevolis). Le imperant crisi economiche si le cjape ancje cul chiste preparazion....
Pubblicato da spirt di vin a 11:20 Nessun commento:
Etichette: frico, tradizions
giovedì 17 luglio 2008
Olimpiadis Londra 2012
The Times (avril 2008)
Picture the scene for a moment: London, 2012, the Olympic stadium and glory for a British athlete on sport’s greatest stage. “Break open the bubbly,” somebody shouts, and the new champion, medal hanging proudly around the neck, is doused in a shower of . . . Kent’s finest.It is a prospect that has persuaded a British producer to set out on the long road to producing a sparkling wine to rival champagne, the sporting champion’s toast of choice, for the Games.Next month the English Wines Group, the Plus Markets-listed company behind the Chapel Down brand, will start to plant 72 acres of a site near Maidstone with chardonnay and pinot noir vines with a view to producing the first sparkling wine in time for London 2012.
E i furlans cun ce brindino pa prosimis olimpiadis a Pechino?
Cul Tocai o cul Friulano?
Pubblicato da spirt di vin a 18:03 2 commenti:
mercoledì 16 luglio 2008
Une vacanze special
Une barcie e une atrezature subacue: ecco ce chel covente par zirà pa Baie di St.Malò dulà che Louis Roederer à 50 pis sot dal mar (15 metros) a depositat un tesoro di butilis da so Cuvée Brut Premier (The Guardian 4/6/2008).
No l'è il prin esperiment di conservazion dal vin sot dal mar..
http://www.maisons-champagne.com/encyclopedie/vignes_au_plaisir/articles_champ_viticole/tresor_de_champagne.htm
Pubblicato da spirt di vin a 10:40 Nessun commento:
Etichette: conservazion dal vin, vacanze, vin franzes
Percors enoculturai
Une biele iniziative a Aquilee segnalade da Archeofurlane....
Il mês di Lui o podês unî l’aperitîf cu la culture! Eh sì, difat a Aquilee son stât organizâts, ogni vinars aes 17.30, dai incuintris cun degustazions di vin e percors culturâi!
Pubblicato da spirt di vin a 08:23 Nessun commento:
Etichette: archeologie, culture, vin
lunedì 14 luglio 2008
Imitazions
Duc san che le cusine americane je particolar... Ma ce pensaiso di siarà un past cun t'un sorbet al Riesling? Provà par crodì!
Pubblicato da spirt di vin a 13:21 2 commenti:
Etichette: dessert, imitazions
sabato 12 luglio 2008
In difese da identitat dal vin talian
Us segnali une iniziative che, second me, merte di jessi diffondude: une petizion par difindi le identitat dai vins locai (in Friul nd è di speciai) cuintri chei che vuelin fa dut compain...
Pubblicato da spirt di vin a 15:52 2 commenti:
Iscriviti a: Post (Atom)


text:
Inmaneât
dai grups de Çampe Unitarie Europeane (GUE) e dai Verts – Aleance
Libare Europeane (EFA) cu la colaborazion de Rêt Europeane pe
Avualiance Linguistiche (ELEN), il prin di Jugn si è tignût intal
Parlament european un ‘seminari che si proponeve di tirâ dongje
fuarcis par svilupâ une diretive europeane su lis lenghis. Chê de
diretive e je une strade che e permetarès di fat ancje di vierzi
proceduris di infrazion cuintri di chei stâts che no le metin in
vore o che a van a pidimentâ i dirits linguistics. Si trate di une
cuistion che si insuaze ta chê plui gjenerâl dai dirits umans là
che duncje, cemût che al à ricuardât il segretari de Rêt Davyth
Hicks, “la discriminazion linguistiche e je une forme di razisim”.
Al incuintri a àn partecipât ancje eurodeputâts dai Paîs
Catalans, dal Paîs Basc, dal Gales, de Irlande e de comunitât
ongjarese de Romanie. I indreçaments jessûts dal ‘seminari a
saran cumò zirâts ancje al comitât pes libertâts civîls dal
Parlament, al Consei de Europe, ae OSCE e ae ONU.
Font:
Jornalet,
03/06/16


text: Il Consei regjonâl - ducj dacuardi fale un astignût - al à fate buine la petzion popolâr fate indenant dal Comun di Migjee e sotscrite di un miâr di citadins. La iniziative e nasseve de mancjade aplicazion intai comuns là che e vîf la comunitât di lenghe furlane dal decret presidenziâl 81 leât ae leç statâl 482/99 che, intai comuns là che e vûf une minorance linguistiche, al permet di vierzi une classe cun 11 fruts impen dai 15 che a son stâts fissâts tant che minim de legjislazion taliane. La norme, che pûr e je stade metude in vore par altris comunitâts minorizadis, pai furlans e je restade letare muarte. Chel di Migjee - là che i fruts par inviâ la prime classe de scuele primarie a jerin 11, ma i è stât dineât di vierzilu - al è il câs che al mostre a clâr cheste discriminazion. La petizion e je stade dome une des iniziativis imbastidis de aministrazion comunâl di Migjee, vuidade dal sindic Alberto Bergamin, par rivendicâ chest dirit. A poiâle, dongje dai citadins, ancje i Comitâts 482 e pe Autonomie e il Rilanç dal Friûl, e diviersis alltris realtâts associativis e istituzionâls. La direzion scolastiche regjonâl no à scoltât. Si spere che la poie mostrade dal Consei regjonâl e l'impegn cjapât dal assessôr Molinaro a dedin il sburt just par cambiâ lis robis. La cuistion e nas dal câs di Migjee, ma al vâl par dute la comunitât furlane e, in gjenerâl, par dutis lis comunitâts minorizadis. Il probleme di fonde però - e lu jeve propit la petzion - al è chel di cjapâ une strade gnove, come che il stes Comitât 482 al veve domandât timp indaûr, ven a dî che e sedi la Regjon a cjapâsi in man lis competencis su la scuele (e lis risorsis) come che e à fat zaromai di agns cu la sanitât. Svicinâ lis decisions ae int al è un at di democrazie, al permet di ufrî soluzions di cualitât plui alte e al varès di judânus ancje a gjoldi di chei dirits che, come furlans, fin cumò nus son stâts dineâts. Cence dismenteâ che par cheste strade si difinit ancje la specialitât de nestre Regjon. No nus somee une robe di pôc.


text:
Daûr
dai dâts dal ultin censiment, in Montenegro i montenegrins “etnics”
a rapresentin il 45% de popolazion totâl ma inte aministrazion
publiche a son il 74%. I serps, che a son il 28% de popolazion, a
rapresentin dome l’11% dai dipendents publics. I albanês a ocupin
il 2,5% dai puescj di vore de aministrazion publiche, ma a son il 5%
de popolazion. Ancje lis comunitâts plui piçulis tant che bosgnacs,
rom e cravuats a son sotrapresentâts intal public. Un cuadri che al
à pôc a ce viodi cu la legjislazion montenegrine che e previôt che
i membris des minorancis a sedin rapresentâts in maniere
proporzionâl inte aministrazion publiche. A denunciâ cheste
situazion al è un rapuart dal ministeri pai dirits umans e des
minorancis che al à esaminât passe 140 organisims publics statâi e
locâi. Za di timp partîts e organizazions des comunitâts serbe e
albanese a segnalin che i puescj di vore intal public a son assegnâts
discriminant lis minorancis e che, par dâur acès a chescj puescj di
vore, a vegnin fatis pressions su serps e albanês par che si
declarin montenegrins.
Font:
Balkan Insight,
24/08/15


text:
Le gnieçute vuê e je stade ator fin misdì. Agne Lene e à scuegnût lâ a clamâle tal ort, po a berlâ pe ferade, po pe glerie e finalmentri, tant che le clamave di une bande, jê e je vignude fûr da une altre. A jere dae comari di dutis lis comaris: Le Lussie.
Nuie di mâl, intindinsi. Tant che le frute e je da jê, a pues stâ cuiete. Baste che no i dedi masse porcariis senó le frute a taule no i mangje plui nuie e baste che no i fâsi plui dutrine che un plevan sinò po a messe si stufe.
E justementri, tant che i siervive le mignestrute e varès volût domandâi cemût che e jere lade dae Lussie ma à decidè di spietâ che le frute i cjacari di bessole e di fat, ae tierce sedon di mignestre:
- Agne Lene, parcé no mi contistu mai storiis di sants?
- Parcé che di chês storias aí a tu nd'âs ancje massa da Lussia e cuant che tu vâs a dutrina a tu varâs inmó di plui. Sofla sula sedon se nò tu cji sbrovas. Jo cji conti dome di chês che no cji contarà nissun. Sofla!
- Sì, ma a mi a mi plâs di savê lis storiis dai sants - e dîs soflant un fuh. - Vuê a mi à contât che a 'nd ere un sant che al cjacarave cui ucei e cun ducj i anemâi. Fuh! Parcé no mi contistu bielis storiis cussì? Fuh!
- Eh ma. No sta soflâ cussì fuart che tu strucjas la mignestra sula tovaia, mo.
Le pine e pare jù le sedon di mignestre soflade e a 'nt cjape sú une altre che e sofle domandant:
- Agne Lene, parcé no atu nissun cuadri di sant e nissune statue de madone in cjase. No preistu mai tu? Fuh.
- Eh sì sì chi prei, ma cidina cidina. No ai voia di dâ fastidi al Signôr cu las mês preieras che lui al é di sigûr bielzà massa cjapât a scoltà dutas chês dal Papa, dai vescui, dai plevans e dutas chês dai puar biâts e chês dai mangja... Ostia la possa ardi di Lussia che a 'nd à simpri una! Sofla, ch'a tu cji sbrovas!
- Fuuuh, e o sofli pur! Fuh, ma ise vere che il Signôr al sa e al viôt dut?
- Eh, al savarà ben lui, cui ch'al é bon e cui ch'al é trist. Nol coventa mostrâ ch'a si prea par sei buina e no coventa mostrâ sants e madonas par fà crodi che si é bogns.
- Fuh. Alore ancje un plevan al pues sei trist?
- Eh ma, a tu lu domandarâs a pré Leon. Lu savarà ben lui il parcé ch'al ven a bevi il café da me invezit di lâ da Lussia , no?
- Fuh! Ma la Lussia a mi conte simpri bielis storiis di sants a no pues sei triste.
Gnervoside, agne Lene e tire il flât come par cjapâ fuarce, e sbasse i braçs come par lassâ prêse, e siere i voi come par domandâ perdon po e sofle cence misure sule sedon de piçule e i zonte: - Sa cji plasin tant las storias da Lussia, domandigji alora cemût ch'a è fat par neâ i tuis da sô gjata.
Joii, ma tu mi âs sclipignât la mignestre tai vôi, mo!
di Jaio Furlanâr


text:
A Bruz, in Bretagne, e va indenant la mobilitazion dai gjenitôrs dai fruts de scuele materne bilengâl che a domandin la vierzidure di une gnove classe. Cun di fat, i fruts iscrits a son 49 e, in dì di vuê, si ricjatin tune classe sole. La ispetore ministeriâl, dut câs, e à refudât di vierzi une gnove sezion, lassant scaturîts sei i gjenitôrs dai frutins che lis mestris. Par protestâ cuintri de decision, i gjenitôrs a àn ocupât la scuele e vierzût une sezion gnove autogjestide. Su la cuestion si è mote ancje la aministrazion locâl che e à fat savê che no intint rindisi ae decision de ispetore. I gjenitôrs a contestin lis declarazions de ispetore su la mancjance di insegnants disponibii pal puest e a denunciin ancje lis sôs afermazions prejudiziâls sul insegnament dal breton.
Font: Agence Bretagne Presse, 16/09/09


text:
Doprâ i imprescj tecnologjics par svilupâ la abilitât intal scrivi e par incressi lis capacitâts linguistichis dai fruts che a studiin intes scuelis cul gaelic tant che lenghe veicolâr. A son i obietîfs dal progjet Tonnta che al è stât presentât ta chestis zornadis a Béal Feirste / Belfast e che al ven svilupât par mieç di une web radio. Cun cheste iniziative si vûl ancje sburtâ i fruts che a studiin irlandês a imbastî une comunitât in lenghe gaeliche su internet. Intant de presentazion dal progjet, la ministre nordirlandese pe educazion, Caitríona Ruane, e à ricuardât cemût che intai ultins agns al sedi cressût il numar di chei che a studiin e che a fevelin par irlandês e, di consecuence, ancje la domande par gnovis scuelis là che il gaelic al è doprât tant che lenghe veicolâr.
Font: Gaelport, 19/10/09


text:
La
radiotelevision publiche irlandese RTÉ e la IBI (Independent
Broadcasters of Ireland) a àn lançât une gnove aplicazion che, pe
prime volte, e met adun dutis lis radios che a trasmetin ad in plen o
che a ufrissin servizis par gaelic. Dongje des cuatri emitentis che a
àn la lenghe irlandese tant che element centrâl de lôr
programazion – tant che RTÉ Raidió na Gaeltachta, Raidió na
Life, Raidió Rí-Rá e Raidió Fáilte – la app
e permet di scoltâ ancje lis trasmissions par gaelic di altris 43
radios. Cun chest servizi si da duncje al scoltadôr la pussibilitât
di incressi la acessibilitât e la sielte dai programs radiofonics
par irlandês.
Font:
AD World,
11/03/16


text:
Sabotaç
Il sabotaç al è une azion deliberade par indebolî il nimì a traviers de soversion, il berdei, il disordin e/o la distruzion. In vuere la peraule e je doprade par descrivi la ativitât di une persone o di un grup no associât cui militârs (par esempli un agjent segret o un partigjan), soredut cuant lis azions a puartin ae distruzion o, in dut câs, a danegjin lis infrastruturis produtivis o vitalis come armaments, fabrichis, dighis, servizis publics o magazens. A difarence dai ats di terorisim, lis azions di sabotaç no an il maiôr numar di muarts sicu primari obietîf, ancje se nol è escludût a priôrs.
Il non al proven de rivoluzion industriâl, cuant che i telârs a vapôr a vignivin danegjâts dai tessêrs licenziâts butant tai lôr ingranaçs çocui di len (sabots in francese).


text:
MG Alba, la
societât che e gjestìs la television digjitâl scozese in lenghe
gaeliche BBC Alba, e à otignût un finanziament straordenari de
bande dal guvier britanic. Si trate di un milion di sterlinis di
doprâ intai prossims doi agns par svilupâ programs gnûfs pe rêt
televisive. BBC Alba e je di fat daûr a rinovâ il so palinsest che
al à i siei ponts di fuarce te informazion, dai programs par fruts e
tai documentaris. La societât e je cumò impegnade te produzion di
programs di intratigniment e di senegjâts. L’episodi pilote dal
ultin, Bannan, al sarà presentât in Setembar al festival
internazionâl dal cine di Edimburc. Notis positivis a rivin ancje
dal Gales, là che Radio Cymru, il canâl radiofonic de BBC par
galês, e je daûr a cressi il numar dai siei scoltadôrs. L’ultin
scandai al fevele di une medie di 147 mil scoltadôrs par setemane.
Font:
BBC,
19/08/14
e 31/07/14


text:
Za che si fevele di cjant, o ricuardi al "Cuartet Vocâl Armonie ". Nassût tal lontan 1966, al puartà il cjant furlan e no dome, in lunc e in larc pe Argjentine e tal Friûl, in cheste ocasion lu compagnave al piano il Mestri Rodolfo Kubik. O vuei ancje ricuardâ i nons dai compagns di cjant, Ferruccio Silvestro Edonti, Fulvio Cosatto e Carlos Gurisatti. Tantis emozions e ricuarts.
---------
Cjantâ al fâs ben al cûr, ae respirazion e al cerviel, cussì a pandin lis ricercjis fatis. Diviersis societâts primitivis a dopravin il cjant come pratiche di vuarison. Une cjantade a buinore e une tor sere al somee che al fâs ben al spirt e al fisic, il cjant al à proprietâts terapeutichis straordenaris; l'aument de auto stime, il bon stâ e la felicitât. Cjantà cun altris al jude a stâ ben cul prossim, al è un moment significatîf di leam sociâl.
...
Tancj a crodin di sei distonâts, e di no podê leâ dôs notis tra di lôr, ma si pues ancje crodi che si trati di un sempliç bloc, che si po rimovi. Al è un pecjât che la int no cjanti, o che lu fâsi masse pôc.
O ricuardi che in Friûl, intai agns de infanzie, la int e cjantave da par dut, tai cjamps, te ostarie, in glesie e ancje sot sere tai curtîi, bastave che un al tacàs, subit si sintive une seconde vôs, podopo une vôs di bas, cussì si formave un cor, o amet che cualchidun ancje al jere distonât.
...
Resintis investigazions a confermarin dai efiets terapeutics dal cjant. La emission de vôs cjantade, a disferìnse de vôs fevelade, e prodûs dai stimui fisics benefics pal organisim, puartânt in aument i ormons dal sisteme gnervôs che a stimulin lis sensazions di plasè, ligrie e ben stâ. Val a dî che o podìn fevelâ di une “terapie dal cjant”, cui tiermins che vuê si fevele ancje di une “terapie dal ridi”.
---
Cuant che il “cjant individuâl” si trasforme in “cjant di grup” al puarte maiôrs beneficis, al facilitâ lis interazions sociâls, come: la fradilance, la amicizie e la cooperazion mutue.
---
Cjantin plui che o podin. Mandi
---


text:
02/06/13
Par cuale Republiche fasìno fieste?
Cuale ise la maniere miôr par celebrâ la fieste de Republiche taliane? Nô o pensìn che e sarès chê di lassâ in bande fiestis e paradis par meti in vore invezit ce che e dîs la Costituzion che di chê Republiche e varès di jessi la anime e la tressadure. Magari cussì no a son ancjemò tancj i articui e i intindiments de cjarte costituzionâl che no son metûts in vore o lu son in maniere une vore parziâl. Al è il câs, juste par fâ un esempli, dai articui 3 e 6 de Costituzion che a previodin la tutele des minorancis linguistichis e la paritât di dirits / no discriminazion ancje sul plan linguistic. Par chest o varessin vût miôr che chel milion e mieç (plui o mancul) di euros che si spindin pe parade militâr a Rome a fossin stâts invistîts inte promozion de diversitât linguistiche. O saressin stâts contents distès però ancje se ju vessin spindûts par inviâ politichis ativis intal cjamp dal lavôr. Chel stes lavôr che, daûr de Costituzion, al è la fonde de Republiche. E alore, cun tancj articui de Costituzion disaplicâts o pierdûts par strade, cun tancj di lôr cence lavôr e di consecuence cu la sô fonde che e clope, par cuale Republiche varessino di fâ fieste?
Nessun commento:
Iscriviti a: Commenti sul post (Atom)


text:
Di segnalâ po che, viodût che tes Olimpiadis a puedin partecipâ dome selezions che a rapresentin un stât, lis nazionâls di balon di Scozie e Gales, contrari di ce che al sucêt in altris competizions internazionâls, a àn vût di lassâ il puest a di une uniche selezion britaniche. Che il probleme di fonde però al resti, si lu à viodût benon intant che al sunave l’imni “God Save The Queen” cui zuiadôrs galês e scozês che a son restâts cu la bocje sierade intant che chei inglês a cjantavin.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
07/08/12
Ream Unît: bandieris des nazions cence stât fûr des Olimpiadis
Di segnalâ po che, viodût che tes Olimpiadis a puedin partecipâ dome selezions che a rapresentin un stât, lis nazionâls di balon di Scozie e Gales, contrari di ce che al sucêt in altris competizions internazionâls, a àn vût di lassâ il puest a di une uniche selezion britaniche. Che il probleme di fonde però al resti, si lu à viodût benon intant che al sunave l’imni “God Save The Queen” cui zuiadôrs galês e scozês che a son restâts cu la bocje sierade intant che chei inglês a cjantavin.


text: Domenie ai 2 di Otubar il Cjiscjel di Spesse al spiete ducj i apassionâts de manifestazion "Castelli Aperti" par mostrâ lis sôs maraveosis cantinis medievâls, il parc secolâr G. Casanova e par fâ cerçâ i siei vins. Jenfri ducj i visitadôrs e vignarà gjavade fûr une cene/degustazion par dôs personis ae "Tavernetta Al Castello" di Spesse. Le visite vuidade al cjistiel e partìs ogni ore spacade, tacant des 10 fintremai lis sîs di sere. La jentrade e coste 7 euros (fruts dai 7 ai 12 agns 3,50 euros). Par informazions: tel. 0432 288588, e-mail: Questo indirizzo email è protetto dagli spambots. E' necessario abilitare JavaScript per vederlo. .


text:
SIMPRI BOGNS. Jacques Le Goff, L’Europe contade ai zovins, Udin 1998
“Dopo pôc plui di tre oris di svol, un omp partît di Parigi (o di Frankfurt) al rive a Istambul (par antîc Costantinopoli), une grande citât. Al è in Turchie e ancjemò in Europe. A Istambul al travierse un stret braç di mâr sun tun puint di cualchi centenâr di metros e al è simpri in Turchie, ma no plui in Europe.Cjaminant in pôcs minûts, al è passât da la Turchie d’Europe e la Turchie d’Asie”.
E scomence cussì cheste opare divulgative dal grant storic francês (1924-2014), che la Filologjiche e à vût editât inte traduzion par furlan di GianFranco Ellero. A jerin i agns des leçs in favôr de lenghe furlane, prime chê regjonâl (1996) e po chê taliane (1999). E su la onde di chest gnûf interès, la SFF e pensà ben di meti a disposizion dai zovins (e magari ancje des scuelis) un studi di alt nivel, ufiert no plui par talian, ma in marilenghe.
Idee meritorie, ma salacor buride fûr un pôc masse di corse. In efiets nol somee che si vedi tignût cont de necessitât di curâ la lenghe cun atenzion. E cussì no si pues fâ di mancul di marcâ i tancj talianisims. E, piês ancjemò, lis ossilazions di scriture e di grafie: mît al convîf cun mito; Diu cun dios; cjâfs cun capos; l’articul plurâl i cun ju; Belgio cun Belgjo; aeroplano cun reoplano e v.i. Inta chê stesse pagjine (63) o cjatìn meti in pîds e meti in pins. Altris inciertecis a rivuardin l’ûs dal relatîf che a voltis apostrofât pe elision, e altris voltis no: a p. 54 inte stesse frase: “…Ch’e permet di calculâ la fuarce che tire… “.
E po: Cristofar no lu vevi mai sintût. Cristoful sì.
Al displâs chest pressapochisim. Al da scuasi la idee che la lenghe furlane e sei cussì, une robe di circumcirche. E al displâs propit par vie che la opare e je meritorie. Si viôt che cui che le à scrite al à une percezion clare dal insiemi de storie de Europe e al sa meti adun ducj i tocs dal puzzle par furnî une vision complete e coerente.
Di segnalâ a son ancje lis notis (vincjeune) che il tradutôr al zonte insom dal libri, par sclarî cualchi passaç e ancje par vierzi une barconete sul Friûl e su la sô storie in paralêl e in confront cu la storie de Europe dute interie.
Biei ancje i dissens e lis cjartinis gjeografichis di Tonino Cragnolini che a zontin colôr e vivarositât al libri (cirche 90 pagjinis). ❚
Laurin Zuan Nardin


text:
Ve chi! No pues fâ di mancul di rompi ancje a chei cuatri scalmanâts che a passin une volte al mês su chest blog maltignût (no je colpe mê, al è che o soi simpri in Ostarie!) e di dî a cucj che a nus stan invadint!
Cemût cui!?!?
Cjalait achì se a no mi crodês!
E se jo fos in voaltris e a ves voie di fa gjoldi un frut o di fâ gjoldi il frut che al è in voaltris a larès a fâ un salt li de librerie ribis e par Nadâl o regalarès un libri dai gnognosaurs, che i fumuts inteligjents a fasin deventâ mancul gnognos!
(Anzit, il slogan ideâl al è chest: MANCUL GNOGNOS E PLUI GNOGNOSAURS!


text:
Tant chi spietin che le regjon Friûl a fasi le sô promozion tes fieris todescjis o europeanis, o scuignin fâ un compliment ae regjon Lazio che jê a varà un stand al salon dal libri dal Cairo. Jenfri dut il made in Italy che a mostrarà, ancje il secont libri di Frank Spada, il nestri Udinês nazionâl esportazion cul titul: Dimmi chi sei Marlowe. Il libri al é un di chei che a si lein dut tun flât cuant che magari a si cjape l'aereo. Chest secont libri a mi al mi é plasût tant che il prin. Le maniere di scrivi dal Frank a é dute sô e a mi fâs pensâ ae manière di cjantâ di Fred Buscaglione che in chei agns 50 dal libri, al zujave a fâ fumuts cui spagnolets jenfri une rasade di whisky e un macet di rôsis da ofrii ae prime biele mule, bionde o brune tinzude di biont massime se infermiêre sensibil e atenzionade.Si no vês inmó let il libri, us consei di cjapâ il plui grant plasê e di leilu cun sot font musicâl di Buscaglione. A mi mi é lade drete cussí.
Mentre aspettiamo che la Regione Friuli si metta in valore partecipando alle fiere europee, dobbiamo far i complimenti alla regione Lazio perché avrà uno stand al salone del libro del Cairo. Tra tutto il made in Italy che presenterà, anche il secondo libro di Frank Spada, il nostro udinese nazionale esportazione col titolo: Dimmi chi sei Marlowe. Il libro, come il primo, m'é piaciuto. Il modo di scrivere dello Spada é tutto suo ma fin da principio mi ha fatto pensare al modo di fare di Fred Buscaglione che negli anni 50 tra i cerchi di fumo delle sue sigarette e l'alito di whisky, riusciva spesso a sedurre se stesso prima di farsi trovare in compagnia di una bionda bionda o una bionda bruna. Vi consiglio cosí di leggere il libro con sottofondo sonoro di Buscaglione. Un piacere tutto mio.


text:
Al
è rivât al esam de comission su la educazion dal Parlament scozês
il gnûf progjet di leç su la istruzion che al previôt che lis
aministrazions locâls a sedin obleadis a verificâ la pussibilitât
di meti sù sezions par gaelic cuant che lu domandin lis fameis. Di
30 agns incà tes scuelis scozesis a àn tacât a svilupâsi sezions
là che si dopre il gaelic tant che lenghe curicolâr, a son però
ancjemò cetancj i istitûts là che cheste opzion no je pussibile.
L’an passât i fruts che a frecuentavin chestis unitâts gaelichis
a jerin passe 3.500. Cun cheste leç si vûl duncje slargjâ cheste
pussibilitât cuant che si à un minim di domande de bande des
fameis. La union des aministrazions locâls e à mostrât dubis in
proposit, almancul che la normative no vegni compagnade di un aument
des risorsis disponibilis e dai docents abilitâts a insegnâ par
gaelic. Il Bòrd na Gàidhlig al à invezit invidât a slargjâ inmò
di plui lis pussibilitâts pe lenghe ufiertis de leç e a infuartî
il leam tra lis sezions gaelichis des scuelis de infanzie, des
primariis e des secondariis.
Font:
BBC,
16/06/15;
The Scotsman, 16/06/15


text:
Dal
2003 indenant, o sei di cuant che i jere stât ricognossût il status
di lenghe minoritarie, il guvier britanic al veve assegnât al Consei
de Cornualie un contribût anuâl di 150 mil sterlinis par judâ la
presince dal cornic intes istituzions, te educazion, te societât e
te economie. Cun chest an però l’esecutîf di Londre al à
scancelât i contribûts. Denant des protestis dal Consei de
Cornualie, il guvier britanic al à rispuindût che l’acuardi su la
devoluzion fat bon l’an passât al è compagnât di un finanziament
complessîf di un miliart e 700 milions di sterlinis pai prossims
cuatri agns e che se lis istituzions de Cornualie a vuelin invistî
su la lenghe a puedin tirâ fûr i bêçs di li. La spiegazion no à
però convint ni lis autoritâts locâls e nancje un trop di 18
parlamentârs che a àn presentât une mozion par che il guvier al
riviodi la sô posizion. La iniziative e je stade poiade di 16
deputâts scozês dal SNP, di un galês dal Plaid Cymru e di un
laburist.
Font:
BBC, 21/04/16; Parliament UK,
27/04/16; Mebyon Kernow, 28/04/16


text:
Vescul
Il vescul in tal cristianisim al e' il responsabîl di une diocesi e al e' considerât sucessôr dai apuestui.
Le peraule ven dal grêc eπισkoπoς, che e vûl dî "supervisôr". L'imperatôr roman Costantin I une volte ricognossût il cristianisim come religjon di stât, al cree la figure dal vescul,che in cheê ete al jere ancje un funzionari dal stât roman. Al fo simpri Costantin I a convocâ e a jessi il president dal prin concili ecumenic de storie,chel di Nicee intal 325 d.J.C Di chel moment,il vescul al devente ancje un funzionari public.
In te religjon catoliche,il vescul al e' il prin e il pui âlt dai Sacraments dal Ordin. Plui in bâs si cjate il predi e il diaconât.


text:
Cui no cognossial le fame de blave di Mortean
? Cui no cognossial le blave doc ch'a siervís par fâ le miôr farine di polente
ch'a sedi sul marcjât? Va ben, o disarês che aromai, ducj i purcits, lis vacjis, lis piôris e i poleçs dal mont a son nudrîts di blave e ch'o no volês fâ ni cocodês, ni bês, par no someâ masse a un prossùt ambulant.
Nó, no stait a dî nuje, o vês reson, al é simpi miôr tasê par nuje che cjacarâ di bant ma, cognosseviso il labirint di blave di Mortean?
L'idee tirade fûr dîs agns indaûr par promovi le blave, a grope il comun e i agricoltôrs e a tire ogni ant sui 30 mil turiscj di ogni etât e a fâs lavorâ une cincuantine di personis dute l'istât.
Al bastave dome tajâ un labirint in tun cjamp di blave. Ma ce lavôr! Ce organisazion!
Ogni ant, il labirint al é tajât in tune âltre maniêre e lis atrazions pai fruts e pai parints a son simpri difarentis.Lait a viodi i numars dai atôrs e dai saltinbancs ch'a lavorin lí 7 oris in dí ancje sot de ploe e siet dîs sù siet.
Daspó, so no si sês pierdûts, tornant fûr, une disine di specialiscj in gastronomie locâl us fasin svintulâ il tacuin pal ajar fintramai che a sedi colât fûr l'ûltin centêsin.
Ma o sarês contents, no stait a vê pôre, e ancje lôr:-)
Pó cumó o savês cemût che Mortean, dal paîs plui cognossût dal Friûl pe so blave, al é deventât il paîs plui cognossût dal mont pal so labirint
tajât te blave.
Ma no é finide: Chest an, cun 4 a 5 corieris di turiscj in dí, a si dîs bielzà che le blave di Mortean a tire plui int che le madone di Cjascjelmont
. Biel pront, il plevan don Gjoldenzi, al pense di fâ sù une capele votive tal mieç dal labirint e forsit pal ant ch'al ven, daspó le blave di Mortean e il labirint di Mortean, o varin ancje le madone di Mortean!
Il proprietari dal cjamp, un Bepi plui comunist e plui furlan che il Peppon di Guareschi al veve subite alçât le creste ma finalmentri al à finît par ameti che vendi osties al puedarès sei plui lucratîf che vendi blave. Un so concurint, pront a cjapâ le corse ae reunion de pro loco e de pro blave al si é esclamât invesit subite a alte vôs disint: Eh, lait sul osti so no fasin ancje chês al sarès pecjât mortâl! E forsit bielzà in Avost, i turiscj a puedaran cjatâ lis Ostiis di Mortean fatis di farine di blave doc!
Imagjinait intant i pelegrinagjos pal ant ch'al ven!
Osco boe, imagjinait, imagjinait cê ch'o vês voe ma lâ a fâ il labirint disint il rosari o fâ il labirint cjaminant sui zenôi magari denantdaûr, chel, fantats, o no lu varessis mai imagjinât.Diseitlu!
Ma a son rôbis ch'a puedin sucedi ancje tai paîs plui docs e se di achi a l'an ch'al ven, no le varês immo capide, chiste storie, vere di jar o vere di doman, disêit che vuê o us e ai contade jó:-)
La concorrenza tra le sagre e i pellegrinaggi estivi essendo spietata, il parroco di Mortegliano ha proposto ora di costruire una cappella votiva nel bel mezzo del labirinto e sebbene il proprietario del campo, un Bepi ancor più friulano e comunista che un Peppone guareschiano avesse alzato la cresta, ha finito per ammettere che, vendere ostie potrebbe essere molto più redditizio ancora che vendere mais e cosí il biglietto di entrata sarà portato a 10€ invece di 8! Ma già si sà che uno dei produttori di farina locali, presenterà delle false ostie fatte di farina di granoturco doc.
Cosicché, dopo la polenta di Mortegliano e il Labirinto di Mortegliano, avremo anche la madonna di Mortegliano. Immaginate che nel bel mezzo della follia, la madonna di Madjugorie
in visita privata si metta a piangere lacrime di mais
...Immaginate quante corriere bisognerà ospitare in più delle 5 a sei corriere di turisti di oggi per non impedire i pellegrini che vorrebbero fare il labirinto recitando il rosario camminando in marcia indietro sui ginocchi?


text:
Intal Paîs Basc setentrionâl (Iparralde), sot aministrazion francese, ai 14 e ai 21 di Març si son davueltis une schirie di consultazions popolârs par domandâ ai citadins se a son dacuardi cu la nassite di une coletivitât teritoriâl basche. A inmaneâ lis votazions al è stât il coordenament Batera che si à declarât sodisfat pai risultâts de iniziative. Cun di fat, sui 193.505 citadins che a podevin partecipâ, a son stâts 34.610 (il 17,89%) chei che a son lâts a votâ e, intal 78,22% dai câs, si son declarâts a pro de nassite di chest gnûf sogjet aministratîf. Si trate di un risultât no di pôc, a disin i rapresentants di Batera, se si pense al fat che a inmaneâ lis votazions e je stade une realtât associative, cun ducj i problemis logjistics dal câs, e che i mieçs di comunicazion no àn dât cui sa ce spazi ae iniziative. La partecipazion e je stade une vore variade a seconde dai lûcs, cuntun minim di 5,99% e un massim di 64,96%.
Font: Journal du Pays Basque, 24/03/10


text:
Dopo
di chê dai 30 di Novembar dal 2014 a Sant-Widel-Skovrid
/ Saint-Viaud, sul prin tacâ di Fevrâr si son tignudis altris dôs
consultazions popolârs su la riunificazion de Bretagne che a àn
interessât i comuns di Langoed / Langouët e di Saoudan / Soudan. La
partecipazion e je stade tra i 15 e i 20%: un dât che pai
organizadôrs al è positîf viodude la sô dimension dal dut
volontarie. Tra i citadins che a son lâts a votâ plui dal 75% si è
declarât a pro de union dal dipartiment de Loire Atlantiche cul rest
de Bretagne intune regjon aministrative sole, intant che plui dal 72%
al à dite di jessi pe fusion dai conseis dai dipartiments e de
regjon intune uniche Assemblee de Bretagne.
Font:
Agence
Bretagne Presse,
08/02/15


text:
L’Osservatori pe Lenghe Galiziane (Observatorio da Lingua Galega) al à dât fûr une gnove ricercje su la situazion linguistiche sui sîts internet in Galizie. A fâ di paron al è il castilian, ma la situazion e je une vore divierse tra public e privât. Cun di fat, ducj i sîts des istituzions autonomichis si vierzin cu la prime pagjine par galizian. Il stes a fasin, tal 88,7% dai câs, lis aministrazions locâls. Invezit, lis sezions locâls de aministrazion statâl a doprin come lenghe di riferiment il castilian. Tes pagjinis web des organizazions politichis e sindacâls, tal 83,3% dai câs, al è il galizian a vê plui visibilitât. Il stes si lu viôt par trê des cuatri universitâts de Galizie. Il castilian al è, invezit, maioritari tai sîts internet dai mieçs di comunicazion e des istituzions religjosis (plui o mancul tai trê cuarts dai câs). Là che però il castilian al fâs pardabon di paron al è su lis pagjinis web des impresis privadis: achì, di fat, dome tal 2% dai câs il sît si vierç inte version par galizian. Cun di plui, tal 75% dai câs, si cjatisi denant di sîts monolengâi. Il galizian al mostre une cierte vivarositât, invezit, te blogosfere, là che la lenghe proprie de Galizie e ven doprade tal 30% dai câs. Un dât curiôs al è chel de coretece dai tescj: cun di fat, a scrivin par galizian cun mancul erôrs i autôrs dai blogs che no i curadôrs des pagjinis istituzionâls.
Font: Galiza Hoxe, 03/04/09


text:
In
ocasion de Zornade de leterature galiziane, la plateforme pai dirits
linguistics Queremos Galego
e à decidût di clamâ dongje ai 17 di Mai une manifestazion a Sant
Jacum di Galizie (Santiago de Compostela). La manifestazion, a àn
dite i rapresentants de organizazion, e vûl jessi sei une fieste
popolâr par celebrâ la lenghe, sei un at di rivendicazion e di
proteste massime cuintri des politichis metudis in at dal guvier
galizian par pidimentâ l’ûs de lenghe proprie te scuele e te
societât.
Font:
Galicia Hoxe,
02/05/16


text:
Ai 25 di Jugn il Consei regjonâl de Bretagne al à votât ae unanimitât une mozion a pro de riunificazion aministrative dal teritori storic breton. Cun di fat, in dì di vuê, il teritori de Loire Atlantiche, che di un pont di viste storic al à simpri fat part de Bretagne, si cjate fûr de regjon aministrative che e cjape chest non. Zaromai di agns si à inviât une campagne pe riunificazion, ma fin cumò cence sucès. Intal document fat bon dal Consei regjonâl breton si propon ancje di imbastî une consultazion popolâr intai teritoris interessâts par che la int e puedi dî ce che e pense sul argoment. Cun di plui si larà a meti in pîts un grup di lavôr formât ancje di esperts esternis par studiâ la maniere miôr par rivâ ae riunificazion aministrative de Bretagne.
Font: Agence Bretagne Presse, 26/06/10


text:
Planet
Un planet al è un cuarp celest cun masse significative che al orbite atôr di une stele e che nol prodûs energjie par mieç de fusion nucleâr. Prime dai agns '90 si cognossevin dome nûf planets (ducj dentri dal nestri sisteme solâr). A la fin dal 2007, si 'nt cognossevin plui di 200, ducj scuvierts come planets extrasolârs.
Par jessi considerât un planet al à di jessi avonde grant, se no al è dome un asteroit, e nol à di produsi energjie cun reazion nucleârs se no je une stele.
Te astronomie antighe i planets (in grêc bintars[1]) a jerin i cuarps celescj visibii che a mudavin lis lôr coordenadis celestis ecuatoriâls, ven a sta Lune, Soreli, Miercuri, Vinar, Mart, Joibe e Saturni. A lôr e si riferìs la scansion dal timp in setemanis e, par esempli, la presince di siet braçs te Menorah.
I astronoms a clamin dispès i asteroits "planetuts", e i cuarps planetaris plui grancj (chei che a son normalmentri clamâts planetis) "planets maiôrs".
I planets dal sisteme solâr[cambie | modifiche il codiç]
I planets dal sisteme solâr a puedin jessi dividûts in dôs categoriis daûr de lôr composizion. Chei simii ae Tiere (componûts principalmentri di cret) a son clamâts planets terestris, o planets cretôs. Chei componûts soredut di materiâl gassôs, tant che chei di Joibe, a son clamâts "Joibians", o zigants gassôs. A voltis a ven doprade une tierce categorie par cuarps tant che Pluton, componûts principalmentri di glace: cheste categorie di planets glaçâts e tire dentri ancje une vore di cuarps no planetaris, tant che lis lunis glaçadis dai planets esteriôrs (par esempli Titan).
I planets ca zirin atôr dal soreli a formin il sisteme solâr e a son
- 1) Mercuri,
- 2) Vinar-Bielestele,
- 3) la Tiere,
- 4) Mart,
- 5) Joibe-Jupiter,
- 6) Saturni,
- 7) Uran,
- 8) Netun.
Notis[cambie | modifiche il codiç]
- ↑ Franco montanari, GI. Vocabolario della lingua greca, Loescher
Leams esternis[cambie | modifiche il codiç]
- Pianeta, treccani.it
- Pianetini, treccani.it
- Giganti gassosi, Enciclopedia della Scienza e della Tecnica, treccani.it
- Planetologia, Enciclopedia della Scienza e della Tecnica, treccani.it


text:
dissabte, de setembre 06, 2008
ancjemò feriis
o soi ancjemò in feriis, ancjemò un mesut e une setemane, disin che o sarai pront a scomençâ di gnûf, a mancul o speri... cumò sei a cjatâ me sûr e soi in aghe, al è plui cjalt cumò che a avost...... il probleme che mi reste al è chel da cjase che no ai ancjemò cjatât e anzi al è simpri plui un casin no sai ce che o ai di fâ, parcè che jo cirivi une cjase par an sôl ma cun altre int che invezit e reste di plui par cui boh no sin dacuart e secont me in curt a si metarin a litigâ baah... come vacancis o soi stât un cinc diis tes Marchis, biel come simpri, po altris cinc diis in Abruç, biel ancje chel, o ai fat un fûc di sere al mâr che no vevi mai fat... tant ce atu di fâ, se tu lu fasis a Grau o Lignan, ti viodin che tu lu fasis di Triest e rivin a fermâ dut... lì invezit dutis spiagiutis platadis ben, ambient ideâl. nuie di gnûf, l'Italie e je veramentri dute biele (dute dute magari no ma disin il 90%).. tes Marchis invezit soi lât al Montelago Celtic Night, dute la gnot musiche celtiche, biele, po cu la tende vin fat a vonde casin.... starin a viodi tes prossimis zornadis, i ai ancje prometût ai nonos di menaju a Barbane, e larai ancje vulintîr al è un casin che no voi là.... e po come che o ai za dit a mi il mâr mi plâs di plui in chei mês ca
Subscriure's a: Missatges (Atom)


text:
Jo o soi nassût ai 11 di fevrâr dal 1941. In chê dì la glesie e ricuarde l'aparizion de Madone di Lurt a sante Bernardete. Puedial esisti un sant che nol seti nassût o muart tune dì dedicade a la Madone? Si à di tignî cont che, a diference de int normâl che e vîf tune cotidiane casualitât, pa lis animis eletis no esist casualitât e dut à un significât, comprendûz i dîs dal lunari.Cuanche o stavi par nassi, mê mari si è insumiade che, denant dal altâr de Madone, al ere un frut vistût di predi, cu la toneute nere e la cuetute blancje, dut intent a cjalâr la Madone e a preâ. In chê volte no si saveve, come cumò, se al nasseve frut o frute, e jo no ieri l'unic mascjo de famee, vint un fradi plui grant di me e un plui piçul. Mê mari no à fat nissun sium cun nissun âtri e duncje si pò dî cun relative sigurece che chel predessut o eri jo. Dut chest lu ài savût cetant in ca, dopo predi, e mi à simpri fat un pêl di impression. Difat, cuant che mi domandin il parcè che o soi jentrât in cheste congreghe mate e salvadie, o rispuint che no cjati une reson particolâr ma che no mi visi di un moment de vite che no veti pensât di fâ chest mistîr. Come se o fos stât condanât a cjapâ cheste strade.
Sono nato l'11 febbraio del 1941. In quel giorno la chiesa commemora l'apparizione della Madonna di Lourdes a santa Bernardette. Può esistere un santo che non sia nato o morto in un giorno dedicato alla Madonna? Bisogna tener conto che, a differenza della gente normale che vive una quotidiana casualità, per le anime elette non esiste casualità e tutto ha un significato, compresi i giorni del calendario.Quando stavo per nascere, mia madre ha sognato che, di fronte all'altare della Madonna, c'era un bambino vestito da prete, con la tunichetta nera e il colletto bianco, tutto intento a guardare la Madonna e a pregare. Allora non si sapeva, come oggi, se chi nasceva era maschio o femmina, e io non ero l'unico maschio della famiglia, avendo un fratello più grande di me ed uno più piccolo. Mia madre non ha fatto nessun sogno con nessun altro e dunque si può affermare con assoluta certezza che quel piccolo prete ero io.Tutto questo l'ho saputo molto dopo, quand'ero già prete, e mi ha sempre fatto un pò di impressione. Infatti, quando mi chiedono perché sono entrato in questa congrega di matti e selvatici, rispondo che non trovo una ragione ben precisa, ma che non ricordo un momento della mia vita in cui non abbia pensato di svolgere questo mestiere. Come se fossi stato condannato a prendere questa strada.
Mi vevin spedît di Cjastelîr il formulari e si veve di tornâlu firmât entri il mês d'avost. Alore o ài fat come lis fiis di Lot che a volevin vê une dissendence di lôr pari, come che nus conte la Bibie tal cjap. 19 de Gjenesi. Par vêlu in lôr podê, lu àn incjocât. Jo o vevi metût vie cualchi palanche fasint il mocul tai funerâi e cussì no mi è stât dificil comprâ un fiasc di vin e cjapâ gno pari pal cuel.Sul imprin al à nasade la fuee e no si fidave. Plan plachin si è smolât pareceche il vin al servis ancje par smolâ i frens inibitoris e par smamî la luciditât. Po e ven la fase de comozion e de cjoche vajote e gno pari al à tacât a vaî dut content e incorât che un fì al les predi. Al ere il moment just par me e fatâl par lui. Al à firmât un pôc stuart e jo o ài spessât a tirâtj vie il document. No volevi che m'al maglas di vin e soredut no volevi che m'al sbregas tun colp di rinsaviment.Seben che o eri frut, la vite mi veve madressût a la svelte, a la scuele dure ma feconde de puaretât e dai fastidis. O ài cjapât il sfuei di protocol, lu ài strent al cûr come che san Tarcisio al strengeve lis particulis e le ài tovade. Gno pari al à capît che al veve fat alc che nol veve di fâ e, tigninsi dûr miei ch'al podeve, mi à corût daûr pe contrade e mi à tirât ancje doi cugui che a varessin podû rompimi la crepe, se jo o ves vude mancul buine gjambe e lui plui buine smicje. O sai che no jè la miôr robe che o ài fate. O sai che in chel moment no erin âtris possibilitâz e che no lu fasevi par puartâj via la robe ma par sugurâmi la libertât di lâ pe mê strade. Une strade che salacôr no mertave tantis vitis, pes delusions che mi à dadis.
Mi avevano spedito da Castellerio il formulario e bisognava restituirlo firmato entro il mese di agosto. Allora ho fatto come le figlie di Lot che volevano avere una discendenza dal loro padre, come ci racconta la Bibbia nel cap. 19 della Genesi. Per averlo in loro potere, lo hanno ubriacato. Avevo messo via qualche soldo facendo il chierichetto ai funerali e così non mi è stato difficile comprare un fiasco di vino e prendere mio padre con quello.Sulle prime aveva annusato la foglia e non si fidava. Piano piano si è lasciato un po' andare, perché il vino serve anche per allentare i freni inibitori e per annebbiare la mente. Poi viene la fase della commozione e dell'ubriacatura triste e mio padre ha iniziato a piangere tutto contento e orgoglioso che un figlio diventasse prete. Era il momento buono per me e fatale per lui. Ha firmato un po' storto e io gli ho subito tolto di mano il documento. Non volevo che me lo macchiasse di vino e soprattutto non volevo che me lo strappasse in un momento di lucidità.Nonostante fossi ancora un bambino, la vita mi aveva maturato alla svelta, alla dura ma ricca scuola della povertà e dei problemi. Ho preso il foglio di protocollo, l'ho stretto al cuore come san Tarcisio quando stringeva le particole e sono scappato. Mio padre ha capito subito di aver fatto qualcosa che non avrebbe dovuto fare e, cercando di reggersi meglio che poteva, mi è corso dietro per tutta la contrada e mi ha anche lanciato due pietre che avrebbero potuto spaccarmi la testa, se io avessi avuto gambe meno forti e lui una migliore mira. Lo so che non è la cosa migliore che ho fatto. Lo so che in quel momento non c'erano altre possibilità e che non l'ho fatto per portargli via i suoi averi, ma per assicurarmi la libertà di andare per la mia strada. Una strada che forse non meritava tanti sforzi, per le delusioni che mi ha dato.
In te cancelerie a vevin juste il stret necessari, no chei stragjos di cumò, cun mil marcjs diferentis. Par lavâsi i dinc' a vevin il Colgate. Al costave dusinte francs. Un dì un clericut gnûf di Curnin, Molinaro Leo, al è stât mandât dal prefet a comprâsi il dentifricio, che no 'n' veve. Al à domandât un tubet. Il cleric grant j à domandât: "Colgate?". Chel âtri j à domandât: "Quanto costa?". "Duecento lire" j à respundût il buteghîr. "Allora me lo dia senza" al à suspirât biât Leo, ch'al veve dome cent e cincuante francs. Al pensave che a esistessin tubez "col-gate" o cence, plui a bon prestit.
In cancelleria avevamo lo stretto necessario, non quelle stragi di oggi, con mille marche diverse. Per lavarsi i denti avevamo il Colgate. Costava duecento lire. Un giorno, un nuovo chierichino di Cornino, Leo Molinaro, era stato mandato dal prefetto a comprarsi il dentifricio, ché non ne aveva. Ha chiesto un tubetto. Il chierico più adulto gli ha chiesto: "Colgate?". L'altro gli ha chiesto: "Quanto costa?". "Duecento lire" gli ha risposto il bottegaio. "Allora me lo dia senza" ha sospirato ingenuamente Leo, che aveva solo centocinquanta lire. Pensava che esistessero tubetti "col-gate" o senza, più a buon mercato.
Une robe biele di chel seminari al ere il curtilon lung e larc come dutis lis dôs alis e, plui in sù, la pinete cul cjamp di balon. Jo no soi mai stât un sportîf o un žujadôr ma instes mi plaseve dut chel splaç contornât di une cise folte ma che ti permeteve instes di cjal lis culinis dal Friûl e, in lontanance, la splendide cjadene des nestris monz. Ti faseve provâ chel sens di infinît ch'al scrîf il Leopardi, ancje lui presonîr tal so palaç nobiliâr. Forsit e jè la condane o la ilusion di duc' chei che a son in scjaipule: di viodi che la vite e scomence juste di là dal gàtar o dal barcon o dal mûr o de cise.
Una cosa bella di quel seminario era il grande cortile lungo e largo come tutte e due le ali e, più in su, la pineta col campo da calcio. Io non sono mai stato uno sportivo o un giocatore, ma mi piaceva lo stesso tutto quello spiazzo contornato da una siepe folta, ma che ti permetteva lo stesso di guardare le colline del Friuli e, in lontananza, la splendida catena dei nostri monti. Ti faceva provare quel senso di infinito di cui ha scritto il Leopardi, anche lui prigioniero nel suo palazzo nobiliare. Forse è la condanna o l'illusione di tutti quelli che sono in gabbia: vedere che la vita comincia giusto al di là dell'inferriata o del balcone o del muro o della siepe.
La seconde esperience, plui traumatiche, biele, mistereose, le ài vivude a distance de un an, simpri d'istât. Si viôt che e jè une stagjon galiote o là che la vite e lavore cun plui fuarce. Si ere sul imbrunî di une di chês seris di prin setembar e o tornavi dongje de campagne, là che o passavi grant part dal gno timp di vacance dopo di vê atindût ai miei dovês religjôs di cleric. O eri content, come chê fantaçute dal Leopardi che soresere e tornave dongje dai ciamps furnide di routis e violis il pet e la cjavelade. O sai ancje il puest: te contrade dal patriarcje Bertrant, pôc distant di cjase. O stavi siviluçant e o coruçavi, no tant par cuistions di presse, ma pareceche la vite e coreve, ansit e trotave dentri di me. A un cert pont o ài sintût un gran cjalt pe muse e jù pal cuarp, come se mi dislides, un sfiniment dolç, une sensazion di rilassament gjenerâl, come se mi molassin lis fuarcis e la volontât non esistes plui. Un di chei momenz stranis che tu volaressis ch'a passassin e tal stes timp che a durassin par simpri. O ài tacât a cori plui svelt, cence savê il parcè, e cuant che mi pareve di no resisti plui, mi a passât dut, lassantmi in grande pâs. Ma ancje bagnât.
Clâr che no j ài contât nuje a dinissun. O clucivi dentri di me il gno segret sperant che chel moment al tornas, parceche al ere stât masse biel. Mi apartavi simpri plui dispes par tornâ a riviv cun dutis lis fuarcis e l'intensitât de memorie chel istant di paradîs che al veve trasformât il gno cuarp inmò gherp tune fontane di contentece. E intant mi tocjavi cence nissune malicie, come par riclamâ un sium e ripeti un meracul. E il meracul si è repetût puntuâl, ancje se no cu la stesse sorprese e intensitât de prime volte. Ancje jo, puar passarut solitari de campagne di Vençon, cence amîs nè divertimenz, cence distrazions o golis, o vevi cjatât il nît dai miei desideris. Une contentece che no costave nuje e o podevi vêle ancje jo, par tantis resons ža cjastiât e segnât de vite.
La seconda esperienza, più traumatica, bella, misteriosa, l'ho vissuta a distanza di un anno, sempre d'estate. Si vede che è una stagione galeotta dove la vita lavora con più forza. Si era all'imbrunire di una di quelle sere di inizio settembre e io tornavo in campagna, dove passavo gran parte del mio tempo delle vacanze dopo aver compiuto i miei doveri religiosi di chierico. Ero contento come la donzelletta del Leopardi che di sera tornava dai campi con roselline e viole sul petto e nei capelli. Mi ricordo anche il posto: nella contrada del patriarca Bertrando, poco lontano da casa. Stavo fischiettando e correvo qua e là, non tanto per questione di fretta, ma perché la vita correva e trottava dentro di me. Ad un certo punto ho sentito un gran calore al volto e lungo il corpo, come se mi sciogliessi, uno sfinimento dolce, una sensazione di rilassamento generale, come se mi venissero meno le forze e la volontà non esistesse più. Uno di quei momenti strani che vorresti passassero e che allo stesso tempo durassero per sempre. Ho cominciato a correre più svelto, senza sapere il perché, e quando mi pareva di non resistere più, mi è passato tutto, lasciandomi in una grande pace. Ma anche bagnato.Antoni Beline, La fabriche dai predis, Glesie furlane, 1999
Chiaro che non ho raccontato niente a nessuno. Custodivo dentro di me il mio segreto sperando che quel momento tornasse, perché era stato troppo bello. Mi appartavo sempre più spesso per tornare a rivivere con tutte le forze e l'intensità della memoria quell'istante di paradiso che aveva trasformato il mio corpo ancora acerbo in una fontana di felicità. E intanto mi toccavo senza nessuna malizia, come per richiamare un sogno e ripetere un miracolo. E il miracolo si ripeteva puntuale, anche se non con la stessa sorpresa ed intensità della prima volta. Anch'io, povero passerotto solitario della campagna di Venzone, senza amici né divertimenti, senza distrazioni o voglie, avevo trovato il nido dei miei desideri. Una felicità che non costava niente e che potevo avere anch'io, per tanti motivi già cacciato e segnato dalla vita.
Tra le sue numerose opere, Anotnio Bellina ha tradotto le fiabe di Esopo e quelle di Fedro e la Bibbia in friulano.


text:
Interpelât
sul teme intant di une riunion dal Parlament de Comunitât Autonome
Basche, il lehendakari
(president de Comunitât) Iñigo Urkullu al à declarât che il so
guvier e il so partît (PNV) no poiaran la propueste fate indenant di
EH Bildu par une “vie basche” pe indipendence. Par Urkullu, la
strade proponude dai indipendentiscj e je rivoluzionarie par vie che
e previôt la disubidience istituzionâl e par chest e crearès
instabilitât. Il lehendakari
al propon duncje di bati la strade di un acuardi tra i cuatri grups
principâi dal Parlament basc – nazionaliscj moderâts, çampe
indipendentiste, socialiscj e drete spagnoliste – e po tratâ cul
stât centrâl par incressi l’autoguvier. Strade che però e ven
boçade dai indipendentiscj di EH Bildu par vie che a Madrid, sei i
popolârs che i socialiscj, a àn zaromai sierât ogni puarte ae
tratative.
Font:
Naiz:,
13/03/15


text:
San Simon cence pucis1 coments Publicât da il crot il mercoledì, novembre 03, 2010
Stemane passade al è stât assegnât al avocat udinês Adriano Nascimbeni il premi San Simon 2010 pal so romanç "Jo e Luzie un delit di paîs". La zurie e jere plui piçule di chês dai agns passâts, a jerin dentri Turello, Tolazzi, Marchetta (president de zurie) e il sindic di Codroip che però nol votave.
La motivazion dal premi e je stade che "Il romanç al va indenant cun lizerece a la leture e al presente moments di suspance che a rivin a tirâ dentri, no cate la mancjance di montaç tal contâ i fats. La lenghe e cor vie e a dâ colôr ai personaç che però no àn une definizion psicologjiche avonde marcade".
Al è ancje stât segnalât il romanç "O torni par te" di Stiefin Gasti.
La sensazion e je che chest colp, dopo il cuarantevot sucedût cu lis polemichis dal an passât, si sedi volût tirâ flât dant un segnâl di normalitât, cence la a movi masse pucis.
Al jere ancje di cualchi an che il premi nol vignive assegnât ae unanimitât.
Dal rest la zurie e jere su par ju la stesse e la formule e jere plui o mancul compagne, (ancje se chest an no si podevin presentâ contis ma si scugnive mandâ un romanç).
Il probleme atuâl dal premi al è chel di faturâ a intercetâ chel alc di "gnove leterature furlane" che e je e di no rivâ a stimolâle.
Al va ancje dite che se alc al madurirà dal dibatit dal an passât al volarà dal timp. Par progjetâ e scrivi un libri al vûl un grum di timp.
Gasti si è lamentât de modalitât di valutazion des oparis e il so pensîr si po lei sul so blog.
Nascimbeni al à dit di jessi vignût a cognossince dal premi dopo lis polemichis dal an passât, e di vê volût introdusi il gjenar noir inte leterature furlane.
Probabilmentri se al ves cognossût il premi, o se al ves let alc par furlan, al varès savût che intai ultins agns si è za scrit cualchi noir o zâl o cemût che si à voie di clamâlu. Par esempli i ultins doi vincidôrs dal San Simon o lis contis di Zâl par furlan di Spilimberc...
Ma in fin dai conts la colpe no je dome sô.
Il pont critic de cuestion al sta tal fat che ancje cuant che a son i libris no si lein. Cui che al scrîf al varès ancje di lei e la sensazion che o ai jo e je che su chest pont nol faledi dome il puar Nascimbeni.
I trastolons a son cressûts0 coments Publicât da il crot il giovedì, ottobre 28, 2010
La batude e ven pe sensazion che si à che une gnove gjenerazion di scritôrs-poetis, dopo jessisi movude intai agns novante-doimil inte culture underground, (e jessi stade, almancul in cualchi câs, cjalade cu la puce sot dal nâs) e stedi aromai vignint fûr.
A son chei che a àn fra i trente e cuarante agns, partint dai trastolons rivant ai Cappello, ai Santarossa e vie indenant.
A contin par talian e/o par furlan, a contin dal timp di vuê e a contin di nô.
Nossere, ca a Buri, o soi lât a sinti Mattiuzza che al presentave il so biel librut Il derby della luna, che e je stade la mê leture preferide di cheste istât. A son des contis sul balon e duncje des contis su la vite, al è come leisi un Soriano che al vedi la nestre gjeografie.
Usgnot aes nûf Mattiuzza al sarà a Gurize inte ostarie l'Alchimista, se o passais di chês bandis al vâl la pene di là.
PS: Vuê a 'nd è un pocjis a tor:
1) A Tresesin, aes vot e mieze inte sale comunâl e je la presentazion dal ultin numar de Patrie dal Friûl cun Pierluigi Cappello.
2) A Pavie, a siet sorsere inte tratorie Al Cacciatore al ven Massimiliano Santarossa a fevelarà dal sô "Hai mai fatto parte della nostra gioventû".
3) A Codroip ae stesse ore e je la cerimonie di premiazion dal Premi San Simon.
No molâ2 coments Publicât da il crot il mercoledì, ottobre 13, 2010
O met un dôs fotos dal conciert par Onde Furlane di Sabide stade a Cjasielis.
Tante int.
Tante musiche.
I fruts di fûr a zuiâ cul fûc fin che nol tocje tignîju in braç.
Nol ven voe di molâ.
Crot e corsâr.3 coments Publicât da il crot il sabato, settembre 18, 2010
La polse e je stade lungje, prime un doi mês masse incasinâts e dopo o ai pensât di saltâ l'istât.
Cumò o spietavi dome l'ocasion juste par tornâ a scrivi alc e cuant che al à tacât a plovi o ai capît che al è tornât timp bon pai crots.
Mi somee che al stedi plovint ben e no mal ancje sul furlan e lis ombrenis no son une prioritât....
Ma par no jessi masse serios o ai cirût un video che al ledi ben pe ocasion. Alc su la piratarie.
Crot e corsâr!
Za fa 100 agns3 coments Publicât da il crot il lunedì, marzo 29, 2010
Come che nus conte l'ultin numar dal Diari, vuê a son 100 agns di cuant che al è nassût Tarcisio Petracco.
Za fa cualchi an che o ai let il so libri su lis lotis par rivâ a vê la Universitât furlane.
Se o fossin a Hollywood di une storie cussì si podarès tirâ fûr un filmon, une di chês bielis storiis pai dirits plenis di colps di sene, ribaltons e emozions.
Ma no je une storie inventade e je sucedude dal vêr.
Nô o sin chei dal burca.9 coments Publicât da il crot il lunedì, marzo 08, 2010
O ai simpri cjatât lis polemichis fatis in Italie par improibî il burca une stupidade.
Intant ca di nô nol è che al sedi un grant probleme par vie che no son tancj i imigrâts musulmans che a rivin des nazions dulà che si lu dopre.
Ma la cuestion vere e je une altre.
Dut ce che si dîs cuintri il burca al sarès fat pe emancipazion feminine des imigradis, par che deventedin libaris e no sotanis dal om.
Po ben se o lin a cjalâ la classifiche mondiâl des paris oportunitâts o viodin che la Italie e je 77esime, la ultime, o cuasi de Europe e dai paîs siôrs.
La reson e stâ tal fat che ca di nô lis feminis no rivin tai puescj di comant. A van ben dome come cui e tetis di mostrâ pe television.
Crodêitmi, chei dal burca o sin nô.
Furlans cence plume3 coments Publicât da il crot il giovedì, marzo 04, 2010
E sta vignint su une gjenerazion di furlans che no varà fat l'alpin. Aromai un dai "fondaments" de furlanetât nol esist plui. Al va dite che za di un biel pôcs di agns la robe e clopave. Prime par vie dai pompîrs dal dopo taramot, dopo cui obietôrs che a fasevin il servizi civîl. Fat al è che aromai di cualchi deceni no ducj i furlans a àn vût di puartâ il cjapiel cu la plume.
Ma di cuant che la leve obligatorie e je stade gjavade chê che e someave plui une leç di nature che un destin e je muarte li.
Chel dai alpins al è par sigûr un dai cuarps plui singolârs dal esercit talian. Il leam cul teritori di provignince dai soldâts nol à paragons in Italie. Jo robis similis lis ai viodudis dome in Gales e in Scozie cui reziments locâi che e an scombatût pal imperi britanic.
Une vore particolâr al è il leam che i alpins a tegnin fra di lôr dopo jessi tornâts civîi. Trops sono i paîs furlans cuntune cjase de associazion dai alpins par solit metude a puest di lôr?
Dut chest probabilmentri nol sarà plui.
Al di là des retorichis militaristis (e di chês antimilitaristis) no sai disi trop che al sarà un ben e trop che al sarà un mâl.
I furlans dut câs a esistevin ancje prime dai alpins e probabilmentri a esistaran ancje dopo.


text:
James George Frazer
Sir James George Frazer (Glasgow, al 1 di Zenâr 1854 – Cambridge, ai 7 di Mai dal 1941) al è stât un antropolic scozês. Al è fondamentâl il so contribût ae antropologjie culturâl e ae storie des religjons. Al à scrit Il ramaç di aur, opare monumentâl là che al à esponût la sô teorie su la magjie, intindude tant che principi di un complès passât che le viôt evolvisi prime inte religjon e dopo inte sience. Al definìs la magjie tant che un fenomen di simpatie tra lis robis, buine di instaurâ leams par omeopatie, similitudin (tant che intal câs dai rituâi vudù) o infet (dôs robis in contat fra di lôr a continuin a vê un inflùs une su chê altre ancje dopo jessi stadis separadis). E je impuartante ancje la teorie che al disvilupe sul “diu murient”, un teme che Frazer al individue dentri di tantis religjons, a partî dai studis di Wilhelm Manhardt, che al viôt la divinitât cjapde intune vicende là che e pierdarà la vite, par dopo tornâle a cuistâ di gnûf intun moment sucessîf. A son esemplis lis vicendis mitichis di Osirit, Dionis, Atis, Adon, Baal, Jesù, e v.i. Il teme centrâl che si disvilupe il ramaç di aur al è la vicende dal Rex Nemorensis, sacerdot di Diane intal templi di Nemi, sorevivence di un antîc cult dentri dal contest storic di Rome antighe. Daûr de interpretazion di Frazer, chest al agjìs su la nature e su la fertilitât pai siei podês simpatics (propris de magjie simpatiche dite parsore) e al à un rûl sociâl fondamental pe comunitât. Par difindindi la integritât fisiche cheste e à fissât un sisteme di tabù finalizât a difindilu, biel che la integritât spirituâl e ven garantide dal trasferiment simbolic intune anime esterne (il ramaç di aur). Al rivâ de decjadence fisiche dal re mâc, no plui just pal so rûl sociâl, la sucession e ven determinade dal copament rituâl dal rex nemorensis di bande di un che lu disfide, che lu à di copâ in duel dopo vê crevât il ramaç dal boscut di Diane. Pal gjornalist britanic Henry Noel Brailsford, Frazer al à contribuît a formâ il pinsîr dal Nûfcent, tant che Karl Marx e Sigmund Freud, e tant che Charles Darwin, che Frazer si calcolave so dissepul e continuadôr. Ma propit il metodi "darwinian" aplicât ae storie des religjons i à tirât cuintri lis critichis di Ludwig Wittgenstein: par lui Frazer « nol è in stât di imagjinâsi un sacerdot che in fonts nol sedi un pastôr inglês dal nestri timp, cun dute la sô stupiditât e ignorance» e ancje: « Frazer al è tant plui salvadi de plui part dai siei salvadis, parcè che chescj no podaran jessi cussì lontans de comprension di un fat spirituâl tant che lu è un inglês dal secul vincjesim. »